《丙卿还乡里卖药躬耕予喜而赋诗为别》
明代·虞堪

季卿为医世无双，十载挈家游此邦。逢人卖药不二价，教子读书同一窗。

我昔长呼绮里季，而今归学鹿门庞。明年何处听春雨，杏花如锦照澄江。

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。